cid:image001.jpg@01D4A27B.A06CD0B0

Republika Hrvatska

Općinski sud u Vinkovcima

Trg bana Josipa Šokčevića 17

32100 Vinkovci

Broj: 41 Su-59/2024-105

Vinkovci, 4. listopada 2024.

Sukladno odredbi članka 6. Pravilnika o provedbi jednostavne nabave (broj: 17 Su-247/2023-2. od 6. lipnja 2023.) naručitelj je izradio sljedeći

POZIV NA DOSTAVU PONUDE

za provedbu postupka jednostavne nabave

Zamjena kotla i plamenika na centralnom grijanju

Evidencijski broj nabave: 19/2024.

Vinkovci, 4. listopada 2024.

1. Podaci o naručitelju:

Općinski sud u Vinkovcima

Vinkovci, Trg bana Josipa Šokčevića 17

OIB: 77561654785

MB: 03301818

Broj telefona: 032/341-111

Broj telefaksa: 032/332-318

Internetska stranica: <https://sudovi.hr/hr/osvk/>

Adresa elektroničke pošte: [ured.predsjednika@osvk.pravosudje.hr](mailto:ured.predsjednika@osvk.pravosudje.hr)

1. Osobe zadužene za kontakt

Kontakt osoba: Leonardo Barba

Telefon: 032/341-111

e-mail: [leonardo.barba@osvk.pravosudje.hr](mailto:leonardo.barba@osvk.pravosudje.hr)

1. Evidencijski broj nabave: 19/2024
2. Vrsta postupka nabave

Jednostavna nabava koja sukladno članku 12. stavku 1. točke 1. Zakona o javnoj nabavi (Narodne novine broj: 120/16. i 114/22.) nije obvezna provesti jedan od postupaka propisan Zakonom o javnoj nabavi, s obzirom da je procijenjena vrijednost predmeta nabave manja od 2.650,00 eura / 20.000,00 kuna, odnosno 66.360,00 eura / 200.00,00 bez poreza na dodanu vrijednost.

1. Procijenjena vrijednost nabave:

3.040,00 bez PDV-a

1. Vrsta ugovora o nabavi:

Naručitelj će s odabranim gospodarskim subjektom poslovati na temelju narudžbenice, bez sklapanja ugovora o nabavi.

1. Opis predmeta nabave:

Predmet ove nabave je zamjena kotla i plamenika na centralnom grijanju.

Tehnički opis predmeta nabave naveden je u Tehničkom opisu predmeta sa troškovnikom (Prilog I).

CPV oznaka i naziv: 50531100 – Usluge popravka i održavanja kotlova

1. Dokazi sposobnosti

Gospodarski subjekti moraju dokazati sposobnost za obavljanje profesionalne djelatnosti - upis u sudski, obrtni, strukovni ili drugi odgovarajući registar u državi njegova poslovna nastana.

Kao dokaz gospodarski subjekt mora dostaviti:

- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, a isti ne smije biti stariji od tri (3) mjeseca od dana objave poziva na dostavu ponuda na internatskim stranicama naručitelja.

Ovim dokazom gospodarski subjekt dokazuje da je upisan u odgovarajućem registru.

1. Tehnički opis predmeta nabave - troškovnik:

Tehnički opis predmeta nabave naveden je u Obrascu troškovnika – Tehnički opis predmeta nabave - troškovnik koji je sastavni dio ovog Poziva za dostavu ponude.

1. Mjesto izvršenja usluge:

Općinski sud u Vinkovcima, Stalna služba u Otoku, J. J. Strossmayera 5.

1. Rok izvršenja usluge

Odabrani ponuditelj je dužan ***odmah*** po primitku Odluke o odabiru ponuditelja obaviti uslugu zamjene kotla i plamenika na centralnom grijanju.

1. Podaci o ponudi

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima iz Zahtjeva za prikupljanje ponuda.

Pri izradi ponude ponuditelj se mora pridržavati zahtjeva i uvjeta iz ovog Poziva za dostavu ponuda te ne smije mijenjati tekst ovog Poziva.

**Ponuda mora sadržavati najmanje:**

1. Popunjeni ponudbeni list

2. Popunjeni, potpisani i ovjereni Tehnički opis predmeta sa troškovnikom (Prilog I)

3. Izjava ponuditelja o prihvaćanju uvjeta nadmetanja (Prilog II)

4. Izvadak iz sudskog, obrtnog, strukovnog ili drugog odgovarajućeg registra

Ponuda se izrađuje na hrvatskom jeziku i latiničnom pismu, na način da čini cjelinu.

Ponuda se uvezuje na način da se onemogući naknadno vađenje ili umetanje listova (npr. jamstvenikom-vrpcom čija su oba kraja na posljednjoj strani pričvršćena naljepnicom i utisnutim žigom ili pečatom ponuditelja).

Ponude se pišu neizbrisivom tintom.

Ponuda se predaje u izvorniku.

Cijena ponude piše se brojkama u apsolutnom iznosu i izražava se u eurima.

Pri izradi ponude ponuditelj se mora pridržavati zahtjeva i uvjeta iz Poziva za dostavljanje ponuda te ne smije mijenjati ni nadopunjavati tekst poziva za dostavu ponude.

Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio, te se svaki dio uvezuje na način da se onemogući naknadno vađenje ili umetanje listova (npr. jamstvenikom-vrpcom čija su oba kraja na posljednjoj strani pričvršćena naljepnicom i utisnutim žigom ili pečatom ponuditelja).

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Propisani tekst zahtjeva za prikupljanje ponuda (uključujući troškovnik) ne smije se mijenjati i nadopunjavati.

Ispravci u ponudi moraju biti izrađeni na način da su vidljivi (npr. precrtati tekst jednom crtom tako da isti ostane vidljiv). Ispravci moraju uz navod datuma ispravka biti potvrđeni potpisom ponuditelja.

1. Cijena ponude

Cijena ponude iskazuje se na ponudbenom listu (i to: iznos bez PDV-a, iznos PDV-a i iznos s PDV-om). Cijena ponude iskazuje se u eurima i piše se brojkom. U cijenu ponude bez PDV-a moraju biti uračunati svi troškovi i popusti. Ponuditelj mora nuditi jedinične cijene i ukupnu cijenu na način kako je to određeno u Troškovniku. Ukoliko ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis PDV-a ostavlja se prazno. Cijena je nepromjenjiva za cijelo vrijeme trajanja ugovora.

1. Kriterij za odabir ponude

Kriterij za odabir ponude je ekonomski najpovoljnija ponuda. Ponuda će se rangirati po cijeni usluge.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

1. Datum, vrijeme i mjesto dostave ponuda i otvaranja ponuda

Rok za dostavu ponuda je 11. listopada 2024.godine do 10,00 sati.

Ponude se predaju neposredno u Ured predsjednika (prizemlje, soba 1) naručitelja, na e-mail adresu [ljiljana.kovac@osvk.pravosudje.hr](mailto:ljiljana.kovac@osvk.pravosudje.hr) ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačen naziv i adresa ponuditelja, te sljedeći sadržaj:

**OPĆINSKI SUD U VINKOVCIMA**

**Trg bana Josipa Šokčevića 17**

**32100 Vinkovci**

**ZA POSTUPAK JEDNOSTAVNE NABAVE**

**Zamjena kotla i plamenika centralnog grijanja**

**Evidencijski broj nabave: 19/2024.**

**"NE OTVARAJ"**

Ponuditelj određuje način dostave ponude i sam snosi rizik eventualnog gubitka, odnosno nepravovremene dostave ponude.

**Bez obzira na način dostave, krajnji rok za dostavu ponuda na naprijed navedenu adresu naručitelja je 11. listopada 2024. do 10,00 sati.**

Ponuditelj može do isteka roka za dostavu ponuda, svoju ponudu izmijeniti ili nadopuniti.

Izmjena odnosno dopuna ponude dostavlja se na isti način kao i ponuda, s obaveznom naznakom da se radi o izmjeni odnosno dopuni ponude. Ponuditelj može do isteka roka za dostavu ponuda, pisanom izjavom i odustati od svoje ponude.

Ponuda dostavljena nakon isteka roka za dostavu ponuda ne upisuje se u upisnik o zaprimanju ponuda, ali se evidentira kod naručitelja kao zakašnjela ponuda, obilježava se kao zakašnjela te neotvorena vraća pošiljatelju bez odgode.

Ponude će se otvarati po redoslijedu zaprimanja.

Otvaranje ponuda nije javno.

1. Odluka o odabiru odnosno poništenju i rok za njeno donošenje

Rok za donošenje odluke o odabiru ili odluke o poništenju postupka nabave je 30 dana od dana isteka roka za dostavu ponuda.

Odluku o odabiru najpovoljnije ponude ili odluku o poništenju naručitelj će bez odgode dostaviti svakom ponuditelju na dokaziv način te objaviti na internetskim stranicama Općinskog suda u Vinkovcima (<https://sudovi.hr/hr/osvk>).

Naručitelj objavom odluke o odabiru najpovoljnije ponude na svojoj internetskoj stranici stječe uvjete za izdavanje narudžbenice.

Na Odluku o odabiru/poništenju nije dopuštena žalba.

1. Rok, način i uvjeti plaćanja

Obračun i plaćanje usluge izvršit će se nakon izvršene usluge te dostavljenog radnog naloga i elektroničkog računa sukladno Zakona o elektroničkom izdavanju računa u javnoj nabavi (Narodne novine broj 94/2018).

Plaćanje će se izvršiti u roku od 30 dana od dana dostave računa putem sustava e-Račun.

Predujam i traženje sredstava osiguranja plaćanja isključeni su.

1. Objava zahtjeva za prikupljanje ponuda

Poziv za dostavu ponude kao i sve njegove eventualne izmjene objavljuju se na internetskoj stranici Općinskog suda u Vinkovcima <https://sudovi.hr/hr/osvk>

Poziv za dostavu ponude objavljuje se s danom 4. listopada 2024. na Internet stranicama Općinskog suda u Vinkovcima.

Općinski sud u Vinkovcima

Povjerenstvo za pripremu i provedbu

postupka jednostavne nabave :